O programa ‘A mocidade mobilízase’ arranca este venres cos encontros para o empoderamento xuvenil femenino – Concello de Silleda\nO programa ‘A mocidade mobilízase’ arranca este venres cos encontros para o empoderamento xuvenil femenino\n10/04/2019 by Mónica Gonzalez Conde 0\nSilleda, 9 de abril de 2019. Este venres día 12 pola tarde arranca o programa “A mocidade mobilízase” posto en marcha polo Concello de Silleda e que ten como obxectivo crear un espazo para a mocidade no que se informe, debata e promova o intercambio de experiencias, entre outros.\nEsta iniciativa, que parte do departamento municipal de Educación Social, nace da necesidade de outorgar aos mozos e mozas silledenses distintas actuacións, a falta de programación especícifica e para dar resposa as inquedanzas propias da poboación entre os 14 e os 30 anos.\nO programa contará con 3 áreas temáticas: empoderamento da muller xoves, educación afectivo-sexual, e emprendemento xuvenil.\nA primeira acción serán os encontros para o empoderamento xuvenil feminino con sesións todos os venres (dende este próximo día 12 e ata o 10 de maio) na Casa da Xuventude, en hroario de 18:00 a 21:00 horas. Para participar non é preciso inscribirse previamente. Na primeira xornada abordaránse cuestiónns como a importancia das emocións positivas para conseguir vivir en benestar, abordando cuestiónns como a resilencia, a relación entre pensamentos, emocións e acción que nos conducen á felicidade, ou o benestar e a saúde física.\nNA segunda sesión, o venres 26 trataranse cuestiónns coma o empoderamento feminino e a autoestima, buscando entre os obxectivos coñecer os fundamentos da desigualdade, e coñecer ferramentas para detectar e/ou corrixir condutas de discriminación no entorno laboral.\nO mindfullness e a meditación consciente protagonizarán a sesión do 3 de maio, con formación teórico-práctica para introducir gradualmente a meditación na vida cotiá. Abordaránse cuestiónns sobre como aprender a controlar os pensamentos, ou os beneficios de entrenar a mente meditando.\nA última sesión, o 10 de maio, leva por título “Coaching, como rachar os teus límites para conseguir obxectivos”, aprendendo a usar estas técnicas para mellora a nivel persoal e profesional, e coñecer as ferramentas básicas de coaching, entre outros.\nEmprendemento a partir do luns 15\nPor outra banda, segue aberto o prazo para participar do 15 ao 18 próximos no curso de emprendemento xuvenil, que terá lugar na Casa da Cultura (de 10:30 a 13:30 horas). Tamén é necesario inscribirse no obradoiro de defensa persoal (con sesións emocionais e de adestramento físico) que se celebrará na Casa da Xuventude os días 11, 15 e 18 de maio e o 1 e 8 de xuño (de 11:00 a 14:00 horas). As inscricións deben realizarse no RExistro municipal.\nO programa municipal, totalmente gratuito, será impartido por varias docentes, da Escola Europea de Líderes. O equipo está formado por Carolina Leal Sueiras, licenciada en Socioloxía pola Universidade de A Coruña e coordinadora entre outros do equipo docente do programa Mediterraneamos, da Xunta.; Yolanda Villar, licenciada en Marketing, Postgrado en Marketing Estratéxico, Máster en dirección comercial e Marketing experto en comercio exterior, especialista en Intelixencia Emocional e con ampla experiencia na dirección de equipos de alto rendemento en empresas multinacionales e Mónica Miranda Depazos, instrutora de Mindfullness, coach expera en Intelixencia Emocional e docente en xornadas de desarrollo persoal ca metodoloxía By Doing.


O basket de rúa e o amateurismo serán homenaxeados con arte urbana na Pista Vermella – Guido Álvarez Parga\nArtigo escrito para o Lugo Xornal e Galicia Confidencial o 28 de febreiro do 2020\nEsta semana lanzamos nas redes o hashtag #MuralPistaVermella e posteriormente #MuralCristinaSeijo na busca da homenaxe popular á gran historia do deporte lucense, ó amateurismo deportivo tan importante para a sociedade, e tamén ó basket de rúa\nTodo comezou, como tantas iniciativas do mundo de hoxe, cun simple chío en Twitter. Unha tarde de basket, unha idea contundente e unha masa social dando apoio e forza: uns días despois, #MuralPistaVermella vai camiño de converterse en realidade este mes de xuño (na V edición do 4×4 que se organiza anualmente dende o 2016).\nIdea @concellodelugo e lucenses: este caseto é municipal e está na #PistaVermella. E se no V 4×4 🏀 se convida ós artistas de rúa 🎨 locais para que o pinten? Propoño que pinten a #MarcosCalles #Danini #Jose e a varios das/dos profesionais que pasaron pola pista 🙂 Que opinades? pic.twitter.com/mbJsXkA25g\n— Guido Álvarez Parga (@guidoalvarezp) February 24, 2020\nÉ certo que a idea inicial foi miña (Guido Álvarez) e así o asumo para ben ou para mal. En principio parece que para ben, pois non houbo ningunha crítica pública e o 99% da xente consultada en privado está de acordo coas figuras elixidas para eses dous murais.\nA PRIMEIRA PEDRA DUN POSIBLE PROXECTO PARA TODA A CIDADE?\nO mellor de todo isto é que as redes non só reforzaron a idea, senón que sumaron máis posibilidades para un posible gran proxecto para poñer en valor non só o basket e a súa enorme historia en Lugo, senón a historia deportiva da cidade en xeral: piragüismo, volei, tenis, fútbol, triatlón…\nA primeira persoa que sumou unha nova idea foi Francisco López Borrajo (rapaz de 21 anos formado no Cidade de Lugo e que xogou en varios clubes da cidade), máis coñecido coma Chisco, que na primeira publicación de Instagram sobre o tema propuxo a idea de estender o proxecto á vella Frigsa e homenaxear á gran Cris Seijo (que xa dá nome ó pavillón de basket, pero que merece todas as homenaxes do mundo por ter enganchado a tantas xeracións de lucenses ó baloncesto) tralo seu falecemento hai preto de dous anos.\n#MuralCristinaSeijo converteuse tamén en realidade e aí chegou a recollida de luva por parte do Concello de Lugo, esta mañá en twitter:\nOla @guidoalvarezp desde a Concellería de #Deportes aceptamos encantados a idea. Convidamos a todas/os as/os artistas locais a enviar bocetos a deportes@concellodelugo.org. Logo, faremos unha votación e o gañador será o que se leve a cabo aportando desde Concello os materiais 😉\n— Concello de Lugo (@concellodelugo) February 28, 2020\nTras esta moi positiva manifestación por parte do Concello de Lugo quedamos entusiasmados e só xeramos un pequeno debate máis: deben as administracións, neste caso o Concello, custear o cen por cen dunha acción de embelecemento destes espazos públicos? Nós cremos que si. E intuímos pola seguinte resposta que eles tamén… pero haberá que seguir agardando un pouco máis.\nAs nosas accións van sempre apoiadas dun procedemento administrativo e neste caso sobre unhas bases que publicaremos a semana que vén. Nelas estarán recollidos os detalles e por suposto, os medios materiais (pinturas e traballo) están contemplados 😉\nÓ longo destas horas recibimos chamadas de varias empresas da cidade interesadas en apoiar non esta iniciativa (que tamén consideran debe ser pública), pero si en estendela a outros espazos da cidade. Sería marabilloso! Poñer en valor en todos os barrios da cidade o gran potencial e historia que ten o deporte aquí.\nEu volvín dar unha idea máis… por que non dar un seguinte paso pintando ás lendas do C.B. Breogán e do Ensino no Pazo dos Deportes ou no Vello Municipal? Penso que sería espectacular.\nDe novo grazas @concellodelugo por apoiar #MuralPistaVermella #MuralCristinaSeijo! Penso que pode ser a 1ª pedra para poñer culturalmente en valor #ArteUrbana🎨 a historia baloncestística 🏀 de Lugo, algo enorme! #Pazo #Municipal lendas @CBBreogan @EnsinoLugoCB seguinte paso? 😍 pic.twitter.com/QwZyxwDfOG\n— Guido Álvarez Parga (@guidoalvarezp) February 28, 2020\nO PROXECTO DO MURAL DA PISTA VERMELLA\nOs asiduos á Pista Vermella non necesitan preguntar quen son Marcos Calles, Danini e Jose (son con diferencia as tres persoas que máis horas pasaron neste templo do basket de rúa lucense ó aire libre), pero moitas outras persoas interesáronse en saber quen son estes tres emblemas da cancha de rúa máis famosa do occidente europeo:\nMarcos Calles é a persoa máis famosa da Pista Vermella. Os asiduos a ela fanse sempre a pregunta: quen estaba aí antes, Marcos Calles ou a Pista Vermella? Seguro que a resposta é a primeira. Xogou no Estudiantes, no Universidade Breogán, no C.B. Sarria…, pero sobre todo na rúa Cornubia. En inverno, en outono, en primavera, pero especialmente no verán… non hai ningunha cara máis coñecida nestas coordenadas do mapa lucense.\nNaceu no ano 1974, é doutorando en Historia da Arte, profesor de Historia no Seminario de Lugo, diplomado en Maxisterio, graduado en Historia da Arte, máster en Investigacion Histórica-Artística e sobre todo “xogador de numerosos 3×3”, como me di por teléfono. Un tipo grande que máis alá de bo baloncestista é un gran exemplo como persoa para os máis novos que frecuentan a pista.\nJOSÉ DANIEL EIRIZ GONZÁLEZ “DANINI”\nDanini, como é coñecido por todos, é outro dos referentes absolutos da Pista Vermella. Xogou en Chantada, Estudiantes, Sarria, Xove, Buena Vida, Y que Dure, Porta de Santiago, Pista Roja, actualmente no C.B. Terra Chá… Ten 41 anos (nado no 1978) e ademais dunha das tres caras máis frecuentes na pista, tamén é “aborixe” do barrio e da pista: “Nacín e medrei en Fingoi, na rúa Trébol. Levo toda a vida xogando nas pistas e comecei na de diante do Illa Verde. Cando fixeron esta puxeron unhas canastras con rodas e alá marchamos pola maior afluencia de xente”.\nTodos os anos celebra os seus cumpreanos (23 de agosto, coma Kobe Bryant, á parte de ter nacido no mesmo ano ca el) convidando a todos os presentes da pista a bebidas e froitos secos. É famoso por ser o mellor matador ou dunker (co permiso de Tyson Pérez, Devin Wright, Aitor Vázquez, Gullit Mukendi, Fernando Vidal, Charles Nkaloulou, Marcelo Egidio e outros fenómenos) ó leste e ó oeste da Pista Vermella. Foi campión do cuarto concurso de mates da Pista, pero leva décadas dando espectáculo tanto nel coma noutros ó longo de toda a xeografía galega.\nDani é, coma tamén Marcos e Jose, unha desas persoas que fan comunidade. Que integran. Nenos, maiores, lucenses, estranxeiros, veciñas que pasan e saúdan… todos son amigos de Dani, o máis “pistarrojeño” (xentilicio usado por todo o grupo da pista) de todos. “Desde a Pista vexo medrar ós meus fillos e despídome dos meus pais”, di en referencia ó sentido falecemento destes últimos o pasado 2019. Un tipo familiar, de corazón, mestre de queimadas nos torneos de verán de Viveiro e sobre todo bo amigo.\nJOSE EUGENIO GARCÍA BECEIRO\nSe falamos do exemplo de Marcos e Dani en moitos sentidos, Jose non se queda curto. Nado no 1969 leva sendo o asiduo máis veterano da pista durante case unha década. Vai camiño dos 51 e, sen embargo, falta menos á cita co basket que moitos adolescentes.\nÉ axente de seguros, afeccionado a moitos deportes, pero sobre todo ó basket e ó rugby. Transmitiulle a paixón deles ó seu pequeno fillo que, como os de Dani, vén de cando en vez pola pista. Leva practicando baloncesto 39 anos de forma ininterrompida.\nActualmente só é un dos colaboradores da organización do 4×4 (do cal é líder Adrián López, outros dos que merecerían unha homenaxe) pero no pasado foi presidente da asociación que levou ó deporte federado ó primeiro e único equipo da Pista Vermella en toda a historia: “estabamos Danini, Rafa Ratón, John, Rafa o cordobés, Devesa… unha banda de carallo” , di entre risas por teléfono o pai de todos.\nTRES MESES DE MARXE PARA OS ARTISTAS\nO Concello de Lugo propuxo iso nese chío. Tres meses para que os artistas presenten os seus bocexos. Os famosos Concepto Circo, Otro Prisma, Leandro Barea, Primo de Banksy e outros graffiteiros e artistas da cidade terán toda a liberdade do mundo para expresarse nese concurso… Confiamos plenamente neles. De seguro había moitas outras persoas que poderían ter sido incluídas na homenaxe, pero triunfaron estas tres. Os máis veteranos, os que máis horas pasaron na Pista Vermella, os que nunca ninguén podería non mencionar. Para o vindeiro (as paredes son moitas), queremos que haxa algunha xogadora, algún inmigrante, algún dos rapaces novos que puxan verán tras verán nos partidos…, pero para iso primeiro haberá que vir con frecuencia (sobre todo iso, e aí tirámoslle das orellas ás rapazas por non vir máis) e sobre todo triunfar baixo a lei da Pista Vermella: “ser grandes persoas”.


Cultura restaurará a fachada da igrexa de San Vicente – EnComún\nCultura restaurará a fachada da igrexa de San Vicente\n•A Consellería destina preto de 225.000 euros aos traballos de eliminación das filtracións que deterioran os muros\nA igrexa de San Vicente do Pino, en Monforte, contará con arranxos nos muros para eliminar danos por humidade. Arquivo EC\n• A Xunta de Galicia vén de licitar, a mediados deste mes, os traballos de restauración das fachadas da igrexa de San Vicente do Pino, en Monforte de Lemos. O importe de licitación ronda os 225.000 euros. Segundo explicaron dende a Consellería de Cultura, o proxecto de mellora busca eliminar as filtracións de auga a través das fachadas e carpinteirías do templo, que provocan o deterioro do interior das paredes e tamén do exterior, no que brota vexetación e mofos.\nO mosteiro de San Vicente do Pino está catalogado como Ben de Interese Cultural, dentro do conxunto histórico da cidade do Cabe, de aí a importancia do seu mantemento e conservación.\nEn Cultura precisaron que os traballos consistirán na limpeza das pezas de cachotería e cantería das fachadas, renovación das xuntas deterioradas, e impermeabilización de elementos como cornisas ou repisas. Posteriormente, aplicarase unha capa de pintura de cal.\nTamén se van renovar as portas e fiestras, ademais de mellorar a funcionalidade das escaleiras da fachada sur.•\n•Máis intervencións da Xunta para conservar o patrimonio da Ribeira Sacra\n• Tamén este mes, a Xunta licitou as obras de mellora do mosteiro de Santa Cristina de Ribas de Sil, por un importe de algo máis de 228.000 euros.\nA Consellería de Cultura pretende mellorar o acceso ao monumento, reordenando a escaleira que chega ao aparcadoiro, e renovando a rampla de acceso segundo a normativa actual.\nAdemais, o proxecto busca eliminar os problemas de humidade, coa renovación da cuberta de tellas e placa do edificio, e das cubertas de vidro do solario e ao carón da torre. Tamén se van acometer reformas no forxado de madeira, na varanda e na galería. No interior, vaise substituír o altar da igrexa por outro máis pequeno, ademais de adecuar a colocación da lauda. •\nXa se poden reservar prazas para as viaxes en catamarán pola Ribeira Sacra\nOs polígonos industriais de Monforte, Sarria e Chantada terán internet ultrarrápida este ano


O millón de grans de area de Manuel Vila\n24 marzo 2020 13:11 h.\nMuimenta Moexmu O Carqueixo Xotramu Manuel Vila Fundación Secretariado Gitano\nA Fundación Secretariado Gitano entregaba en febreiro os seus premios anuais, cos que recoñece o labor de persoas ou entidades a prol das persoas xitanas. Un dos cinco que concede, Solidaridad con G (individual), recaeu neste veciño de Muimenta\nManuel Vila sempre quixo achegar o seu "gran de area para que esta sociedade sexa un pouco mellor". Amosouno na súa casa, en Muimenta, ratificouno cos seus alumnos preto de catro décadas de docencia e, sobre todo, referendouno co seu compromiso inquebrantable co pobo xitano. Manuel Vila leva amoreados tantos grans que podería ser o dono da praia máis grande do mundo, o que a Fundación Secretariado Gitano lle agradeceu coa concesión, na modalidade individual, do premio Solidaridad con G.\n"Por toda una vida de dedicación a mejorar la de cientos de personas gitanas de Lugo", recoñeceu o xurado, dando conta da "fuerza, tesón y valentía" de Vila. "Lo que empezó como una relación profesional pasó a convertirse en un proyecto personal que ha marcado su vida y lo ha convertido en referente", destacaron sobre unha implicación que o levou a crear un censo das familias xitanas de Lugo. "Coñecíaos practicamente a todos e eles a min", afirma, e concreta que hoxe son unhas 3.000 as persoas xitanas que viven na provincia, con máis de 600 estudantes de primaria ou secundaria.\nOs galardóns recoñecen o labor a prol "de la inclusión social y la igualdad de las personas gitanas". Niso, Manuel Vila é un experto dende os 80. Era mestre en Meira, pero decidiu concursar para exercer no Carqueixo lugués, nunha escola ponte que estivo operativa ata 1996. Estes centros exclusivos para menores xitanos creáranse en distintos puntos de Galicia para fomentar a súa escolarización -o de Lugo xa o fundaran as congregacións de Maristas e Josefinas, e despois asumiuno a Consellería de Educación- como paso previo a súa inclusión nos colexios públicos, aínda que esta transición, como recoñece Vila, non se chegaba a dar.\n"Presenteime pola miña inquedanza social" asegura Vila. "Non tiña coñecemento do pobo xitano, aínda que xa tivera algún alumno no meu primeiro destino en Viveiro, no 69, pero o contacto foi sempre bo, sabiamos que tiñamos que gañar a confianza dos pais e creo que o conseguimos", explica, precisando que eran tres mestres e uns 80 escolares de media.\nO ser testemuña directa do "difícil" día a día das familias xitanas do Carqueixo, levouno a crear a Asociación Promoción e Integración Xitana de Lugo. "Todo era precario, os nenos ían descalzos, as casas eran infravivendas de cartón, de táboas, non había sumidoiros, nin auga...", conta, lembrando que o vertedoiro municipal estaba alí e as queimas de lixo causaban fumaredas que dificultaban ata o respirar.\n"A situación de desvantaxe non se corrixe só coa educación, todo está relacionado", di, e por iso a entidade suma máis de tres décadas traballando a nivel social para mellorar as súas condicións de vivenda, a cobertura sanitaria -cando empezaron, non era universal- ou as posibilidades de acadar emprego.\nManuel Vila leva anos xubilado, mais segue a presidir a asociación e a ser un colaborador activo en todas cantas causas ve xustas. "Hai que fomentar o coñecemento, porque o descoñecemento trae consigo os prexuízos e estes impiden ver as virtudes do pobo xitano, coma a súa cultura, o respecto á familia, etc.", asegura, e por iso lamenta que en Maxisterio non se inclúa como materia a interculturalidade. "Somos un país multicultural e para entendernos é importante coñecernos, porque non somos tan diferentes", di, amoreando grans mentres poida.\nUn recinto feiral que perpetúa o seu nome\nManuel Vila naceu hai 73 anos en Muimenta, onde segue a vivir e pola que sempre tivo unha gran querencia. O seu labor desinteresado a prol da veciñanza nunha parroquia que sempre se caracterizou por desenvolver iniciativas en comunidade, levou a que quixesen agradecerllo cunha significativa homenaxe. O emblemático recinto feiral da localidade, que acolle diversos eventos, leva o seu nome.\nVila daba por rematada a súa carreira docente en 2006, momento escollido para descubrir unha placa no recinto feiral, nun acto no que alcalde de Cospeito tamén lle entregaba un pergamino que recollía o acordo plenario que ratificaba o darlle ao espazo o seu nome.\nO recoñecemento público respondía a múltiples razóns. Vila era un dos fundadores, en 1983, e foi o presidente durante os seis primeiros anos de vida da asociación cultural Aquilino Iglesia Alvariño de Muimenta. Tamén formou parte da primeira directiva da SD Muimenta e contribuiu á posta en marcha da Moexmu.\nActualmente preside Xotramu, unha das últimas asociacións xurdidas en Muimenta e que non só conta cunha gran pegada a nivel local e autonómico, senón que tamén promove a súa propia cita anual cos xogos tradicionais nesta vila chairega.\nSofocado un incendio en una vivienda en As Pontes provocado por un deshumidificador\nCómo derrotar a un villano\nLa Audiencia de Lugo absuelve al exalcalde de Muras de un delito de prevaricación\nMaría Roca 28/07/21


O prezo da luz dispárase este martes a un novo máximo histórico\nEuropa Press 09 agosto 2021 19:22 h.\neconomía energía luz Electricidad\nUnha persoa comproba as facturas da electricidade. EP\nÉ a quinta marca no que vai de mes de agosto\nO prezo medio da electricidade no mercado maiorista volverá tocar este martes novos máximos históricos por segundo día consecutivo, cun prezo medio de 111,88 euros o megawatt hora (MWh). Supera así a marca alcanzada este luns de 106,74 euros.\nNa comparativa con hai un ano —o segundo martes de agosto foi o día 11—, a alza é do 188%, de modo que o prezo deste martes case triplicará o rexistrado hai exactamente un ano, cando estaba en 38,88 euros/MWh. Fronte a esa cifra, o prezo medio deste martes superará todos os niveis de xullo e incluso os picos deste arranque de agosto, que marcou xa cinco máximos históricos, segundo datos de OMIE recollidos por Europa Press.\nO prezo estará en todo momento por enriba dos 100 euros/MWh, marcando o seu máximo diario desde as 20.00 horas ata as 22.00, con 120 euros/MWh. O mínimo alcanzarase entre as 16.00 e as 17.00 horas, con 102,02 euros/MWh.\nOs altos prezos dos dereitos de emisión e o encarecemento do gas natural empurran á alza o mercado eléctrico\nO prezo da luz prosegue así neste arranque de agosto coa tensión vivida ao longo de todo xullo, que levou a pechar o mes cunha media de 92,42 euros/MWh, o que supón o nivel máis alto da historia e un 166,8% por enriba do mesmo mes do ano pasado.\nNo que vai de agosto, o pool rexistrou xa cinco novas marcas, incluída a deste martes. Este encarecemento no prezo do mercado eléctrico está motivado polos altos prezos dos dereitos de emisión e o encarecemento do gas natural.\nFACTURA. O prezo da enerxía ten un peso na factura próximo ao 24%, mentres que entre o 50 e o 55% corresponde ás peaxes —o custo das redes de transporte e distribución— e cargos —os custos asociados ao fomento das renovables, ás extrapeninsulares e ás anualidades do déficit de tarifa— e o resto, a impostos.\nAs oscilacións no prezo diario afectan aos consumidores acollidos á tarifa regulada (PVPC), que son algo máis de 10 millóns. Están exentos os que están no mercado libre —uns 17 millóns—, xa que contan cun prezo pactado coa súa compañía.\nFacua pide ao Goberno cambiar as regras do mercado maiorista e unha eléctrica pública\nA organización de consumidores Facua pediu ao Goberno de España que emprenda novas medidas para poñer freo á "especulación" na fixación das tarifas eléctricas, como cambios nas regras da poxa do mercado almacenista ou recuperar para o Estado as concesións de centrais hidroeléctricas que caduquen, co fin de integralas nunha empresa pública de enerxía.\n"Deste xeito, poderíanse fixar prezos xustos que contribúan a reducir a factura da luz", defenderon desde Facua, que lanzaron este comunicado alertados polos prezos da enerxía rexistrados estes últimos 20 días, nos que se bateu tres veces o máximo histórico.\nA organización de consumidores tamén suxeriu outras medidas para paliar esta situación, como unha baixada do Ive do prezo da luz de forma permanente, o control de ofertas fraudulentas das eléctricas e a aprobación dun novo modelo de bono social que represente polo menos un 50% de desconto na factura e do que se poidan beneficiar as familias que cobren non máis de dous salarios mínimos, que aumentarían ata en tres en función do número e características dos membros.


Axencia Tributaria:Imposto sobre Actividades Económicas\nCando teño que presentar a declaración do IAE?\nCando inicies unha nova actividade (declaración de alta), varíes os teus datos, elementos tributarios ou anadas locais (declaración de variación), ou ceses en calquera das actividades que realices (declaración de baixa).Tamén cando teñas dereito a exención ou deixes de telo.\nComo e cando se paga o IAE?\nPara a declaración de alta deberás comunicar unha serie de datos para posteriormente obter os recibos de pagamento correspondentes.\nTeño dereito á devolución da cota ou parte dela pagada no exercicio se deixo de exercer a actividade e como solicito a devolución?\nExplicámoste como solicitar a devolución da cota de IAE cando finalizas a actividade antes do último trimestre do ano\nNovidades de IAE\nPublicadas no INFORMA 2022\nPublicadas no INFORMA 2021\nPublicadas no INFORMA 2020\nPublicadas no INFORMA 2019\nPublicadas no INFORMA 2018


Culturgal – Dez cooperativas presentan proxectos no stand COGACO\nNov 24, 2013 Redacción Culturgal Os expositores 1\nDez cooperativas que traballan no ámbito sociocultural presentarán os seus novos proxectos no Culturgal. Iniciativas de promoción cultural, para darlle unha volta á tradición, ecolóxicas e de educación ambiental, destinadas á cultura infantil ou a unha nova difusión da música e o teatro son algunhas das súas propostas.\nAs dez cooperativas terán a súa casa no Culturgal no stand do Consello Galego de Cooperativas, o máximo órgano de promoción e difusión do cooperativismo que trae á feira algunhas das empresas especializadas en xestión e promoción cultural. Culturactiva, Melandrainas Creativa, Urdime Xestión, Teixugo, Sonaxe, O Cable Inglés, Imperdible Servizos Culturais, Ardora e Cestola na Cachola son as cooperativas que estarán presentes no Culturgal, contándonos os proxectos nos que traballan, boa parte deles centrados na xestión de servizos culturais mais sempre cunha boa dose de creatividade e imaxinación.\nAdemais de nos poder achegar ao seu traballo no stand compartido, no programa poderemos comprobar a pluralidade de apostas das cooperativas do xestor cultural cunha oferta de actividades que van desde exposicións permanentes como a que instalará Cestola na Cachola ou Teixugo, que tamén fará unha exhibición de cultivo de cogumelos, até conta contos ou obradoiros de monicreques que chegarán da man de Melandrainas Creativa. Sesións de asesoría técnica de Rede EuSum, proxectos como Verbena Galega de Culturactiva e Xescultura de Urdime Xestión ou a promoción musical de autor con Xoán Curiel e o seu “Magnético Zen” mais Sergio Tannus e o “Son brasilego” que chegan con Imperdibles Servizos Culturais son outras das propostas do programa das cooperativas no Culturgal.\nPodes consultar todas as actividades do stand: Axenda actividades COGACO_Culturgal\nCOOPERATIVAS NO CULTURGAL\nImperdibles Servizos Culturais\nAsesoramento, COGACO, Cooperativas, Ecoloxía, música, Os expositores\nOne thought on “Dez cooperativas presentan proxectos no stand COGACO”


A Barbeira, elixida cuarta mellor praia de España – ValmiñorTV.com\nInicio » BAIONA » A Barbeira, elixida cuarta mellor praia de España\nA Barbeira, elixida cuarta mellor praia de España\nA praia baionesa da Barbeira vén de ser denominada como cuarto mellor areal de España por TripAdvisor, o portal de viaxes e turismo máis grande do mundo e de referencia en todo o territorio nacional. A web Niumba, posta en marcha por TripAdvisor en 2013, elixira á praia da Barbeira para participar na votación anual na busca do mellor areal de España en 2017 e as votacións a situaron unicamente por detrás das praia de Muro e Alcudia (Illas Baleares) e Norte (Peñíscola).\nSituada aos pés do Monte Boi, próxima a un pequeno piñeiral e xunto ao club náutico, a praia da Barbeira fora preseleccionada o pasado mes de xuño entre as 25 mellores de España e as votacións dos internautas a colocaron como a cuarta da clasificación de Niumba. A Barbeira xa entrou no mesmo ránking de 2016 entre as 50 mellores de España e en 2015 tamén formou parte dos 15 mellores areais de Galicia para o periódico “20 minutos”.\nSeparada da praia da Ribeira polo baluarte do Cantiño, A Barbeira está orientada ao leste e está situada xunto ás instalacións do Monte Real Club de Yates e preto do núcleo urbano, cunha lonxitude de 220 metros e area fina e dourada.\nAdemais, o acceso á praia faise por unha das portas históricas da Vila, a Porta Principal ou de Felipe IV. A súa construción remóntase ao século XVII, baixo o reinado de Felipe IV, e está presidida por un escudo dos Austrias, e debaixo do mesmo, unha inscrición. Son de interese as dúas columnas adosadas á porta que sosteñen dous alfís de pedra de grandes dimensións.


Alertan do "alarmante" estado de monumentos galegos como a Casa Bailly e a torre dos Moreno\nUnha asociación incluíunos na súa lista vermella do patrimonio xunto ao Pazo de San Antoniño de Pousadoiro e a ponte Malvar\nA asociación para a defensa do patrimonio cultural Hispania Nostra alertou este martes do estado "alarmante" de conservación no que se atopan a Casa Bailly en Cambre (A Coruña), a torre do Moreno en Lugo, a ponte de Malvar en Tilve e o Pazo de San Antoniño de Pousadoiro en Vilagarcía de Arousa (Pontevedra).\nNun comunicado, a fundación valorou que este catro monumentos son "moi distintos e de moi diferentes épocas" cun "incuestionable valor patrimonial, histórico e arquitectónico".\nNo entanto, Hispania Nostra lamentou o seu estado de conservación "deplorable", polo cal a asociación os acaba de incluír na súa lista vermella do patrimonio.\nA Casa Bailly, segundo explicou, foi construída nos anos 20 por encargo de Julio López Bailly, concibida primeiramente como hotel e finalmente como lugar de veraneo.\nO inmoble foi abandonado en 1936 e incautado posteriormente polo réxime franquista, que a empregou como prisión para republicanos ata que en 1969 sufriu un incendio. Desde os anos 80 atópase abandonada, de modo que, tal e como asegurou Hispania Nostra, "sofre vandalismo constante" e está "chea de cascallos e 'grafitis".\nTORRE DO MORENO\nPola súa banda, a torre do Moreno trátase dunha casa de estilo indiano, construída en 1915 por Pedro Juan Moreno e Ulloa e deseñada polo arquitecto Julián García Núñez e o enxeñeiro Ángel Ardex.\nDesde 1997, este monumento conta coa distinción de Ben de Interese Cultural (BIC), de forma que en xaneiro de 2011 comezaron os traballos de apontoamento para tratar de salvar a súa caída.\n"O principal perigo ao que se enfronta a torre do Moreno é a que a degradación que sofre siga avanzando e comece a afectar á súa estrutura", advertiu Hispania Nostra.\nPAZO DE SAN ANTONIÑO\nAsí mesmo, o Pazo de San Antoniño de Pousadoiro trátase dun inmoble construído en 1766 en San Pedro de Cea, en Vilagarcía de Arousa. Após pasar por diversos propietarios, unha empresa pretendeu pór en marcha un hotel no seu interior.\n"Con todo, o proxecto non saíu adiante e actualmente está en venda por 1,1 millóns de euros", apuntou a asociación, que incidiu en que, aínda que "os muros non corren perigo de derrube", a cuberta "presenta deficiencias graves" da súa conservación.\nPor outra banda, a Ponte Malvar, do século XVIII, recibe o seu nome por ser a primeira infraestrutura destas características que mandou construír o arcebispo Malvar.\nO viaduto, que formaba parte do Camiño Real da Ruta Xacobea, está situado no lugar de Tilve, en Pontevedra, nunha zona pola que transcorre o río Rons.\nNos últimos anos permaneceu abandonado, o que fomentou a súa "progresiva deterioración e, con eles, numerosos danos", segundo denunciou Hispania Nostra.


Política de cookies - Consumer\nUnha cookie é un pequeno fragmento de texto que os sitios web que visita envían ao navegador e que permite que o sitio web lembre información sobre a súa visita, como o seu idioma preferido e outras opcións.\nAs cookies son importantes para o funcionamento da web, xa que poden facilitar a súa próxima visita e facer que o sitio lle resulte máis útil. Sen elas, certas funcionalidades da web poderían non funcionar correctamente ou deixar de funcionar por completo.\nUsamos cookies para tentar mellorar a súa experiencia de navegación polo noso sitio web\nSe continúa navegando sen cambiar as súas preferencias sobre cookies, asumiremos que acepta recibir todas as cookies do noso sitio web. No entanto, pode cambiar as súas preferencias sobre cookies en calquera momento na configuración da súa navegador.\nSe non desexa recibir cookies, pode modificar a configuración da súa navegador para que lle avise cando se envía una cookie ou para que directamente as rexeite. Tamén pode borrar as cookies que xa reciba.\nSe desexa restrinxir ou bloquear as cookies que se almacenan no seu dispositivo, pode facelo a través da configuración do seu navegador; a función «Axuda» incluída no seu navegador diralle como facelo. Como alternativa pode visitar www.aboutcookies.org, que contén información precisa sobre como facer isto nunha ampla variedade de navegadores.\nEn ocasións, para complementar a información que mostramos no noso sitio web, mostramos fotos e/ou vídeos incrustados de sitios como YouTube e outros. As páxinas con contidos incrustados poden presentar cookies destes sitios externos.\nDo mesmo xeito, ofrecemos a posibilidade de compartir os nosos contidos a través de distintas redes sociais como Facebook ou Twitter. Non controlamos a propagación destas cookies. Por favor, visite o sitio web do responsable desas cookies para obter máis información sobre as mesmas.\ncookie_notice_accepted consumer.es EROSKI CONSUMER Utilízase para evitar volver mostrar un anuncio que xa foi visualizado\npll_language consumer.es EROSKI CONSUMER Utilízase para lembrar o idioma da última páxina visitada\n__utma, __utmb, __utmc, __utmz, __utmt consumer.es Google Analytics Google Analytics usa cookies para recoller datos que se analizan para mellorar a experiencia do usuario no noso sitio web. As cookies provén de información importante como o número de visitantes e o tempo que pasan nas páxinas. A información recollida nestas cookies non identifica o usuario. Google/YouTube\n__atuvc, __xtc, __uid consumer.es Share This Permiten ao usuario compartir contidos a través de redes sociais e correo electrónico. Cando incluímos nas nosas páxinas ligazóns a servizos de terceiros é posible que estes garden temporalmente unha cookie no seu dispositivo para facer o seu servizo máis sinxelo de usar. Share This


Por que saltou a alarma co uso do Nolotil? | Noticias de Galicia | CRTVG\nPor que saltou a alarma co uso do Nolotil?\nPublicado o 07/11/2018 16:47\nA Axencia Española de Medicamentos e Produtos Sanitarios recomenda non prescribir metamizol, máis coñecido como Nolotil, a pacientes aos que non se lles poida facer un seguimento, como poden ser os turistias. A alarma vén provocada pola morte de 10 británicos aos que lles receitaran este analxésico cando estaban de vacacións en España.\nTodos o coñecen pola súa marca máis comercial, Nolotil, pero o principio activo causante da polémica é o metamizol. Este analxésico utilizado en España dende hai 50 anos non é o problema, si, o uso que se fai del.\nOlegario Cortiñas, farmacéutico: "É un bo analxésico pero debe usarse para dores puntuais. Nunca debe de usarse máis de sete días".\nUn dos efectos adversos que pode provocar este medicamento é a agranulocitose.\nAntonio Pose, xefe do Servizo de Medicina Interna do CHUS: "É unha diminución dos glóbulos brancos da sangue, que son as células de defensa da sangue".\nAínda que en España se dan casos desta enfermidade, a súa incidencia é moi baixa. Non sucede o mesmo no norte, onde está prohibido o seu uso en moitos países.\nOlegario Cortiñas, farmacéutico: "Nalgunhas razas do norte de Europa hai unha predisposición, xenética, que favorece que tendan a agranulocitose, que é a complicación máis importante do Nolotil".\nO Nolotil, e un medicamento moi demandado en España. O seu consumo duplicouse na última década. No 2017 prescribíronse case 23 millóns de envases.\nOs demócratas recuperan a Cámara, pero Trump mantén o control do Senado\n14 empresas galegas presentan os seus produtos na China


Cheo no Auditorio de Nigrán para escoitar á Orquestra Sinfónica de Acordeóns de Bilbao - ValmiñorTV\nInicioGALEGOCheo no Auditorio de Nigrán para escoitar á Orquestra Sinfónica de Acordeóns de Bilbao\nMáis de 250 persoas abarrotaron o Auditorio de Nigrán para escoitar á Orquestra Sinfónica de Acordeóns de Bilbao, dando inicio ás actividades da Semana Santa organizadas polo Concello de Nigrán.\nDurante hora e media os espectadores desfrutaron entusiasmados con temas galegos como “La leyenda del beso” de Reveriano Soutullo ou “Negra Sombra” de Juan Montes, baseado no poema de Rosalía de Castro, e vascos como “El caserío” do Mestre Jesús Guridi.\nTres veces tiveron que saír os músicos dirixidos por Amagoia Loroño, filla do fundador da Orquestra, Josu Loroño, que demostraron o por que son unha das mellores de Europa no seu xénero.\nO próximo venres 19 de abril dende as 20:30 horas será a “Camerata Santar” formada por músicos da Real Filarmonía de Galicia que ofrecerá pezas de Beethoven e Schubert e darán continuidade aos actos da Semana Santa en Nigrán.\nXVIII Torneo de Petanca Concello de Nigrán na Carrasca\nO Centro Cultural Bolos da Carrasca acolle este sábado o XVIII Torneo de Petanca Concello de Nigrán, organizado directamente polo consistorio e coa participación de clubes de toda Galicia. En total, disputarán o trofeo 35 […]


Previa: DeportivoLiceo-Vic – DEPORTIVO LICEO | O club máis laureado de Galicia\nQue siga a racha. Iso é o que buscará o DeportivoLiceo no choque que lle medirá ao Vic mañá domingo. Con seis vitorias consecutivas, os herculinos son conscientes da importancia de manter a boa dinámica de xogo e de resultados, sobre todo, tendo en conta que estarán arroupados pola súa afección. Unha afección que mañá podería verse incrementada grazas á campaña #XogaConNosODomingo, pola que os socios do Básquet Coruña poderán gozar do encontro por só 3 euros, mentres que os liceístas entrarán no baloncesto (18 horas) por 6 euros.\nNo puramente deportivo, ambos os conxuntos afrontarán o duelo con todos os xogadores dispoñibles, despois de que Roberto Dei Benedetto adestrase sen problemas esta semana, e unha vez que o VIC se deplazase á cidade herculina con todos os seus efectivos.\nManter un ritmo alto e continuar coa seguridade defensiva antóllanse fundamentais para que o DeportivoLiceo dobre a un rival que só sumou 10 goles a favor no que vai de OKLiga, dos cales, 6 foron anotados por Roger Font.\nDeclaracións Juan Copa: “Imaxínome un rival que tentará cerrarse atrás, collernos nalgunha contra, por tanto, teremos que traballar ben a nosa presión alta e cortar todas esas opcións de contragolpe. Despois en ataque, no 4 para catro, ter a suficiente tranquilidade para poñernos por diante e que non nos sorprendan nesas contras. O equipo estará avisado de que nos custará ao principio, de que o ano pasado gañáronnos así que a traballar ben para que os puntos queden en casa”.\nDía: Domingo, 3 de novembro\nÁrbitro: Fernández García e Martínez Fernández\nPrevRoger Font ameaza ao DeportivoLiceo\nO lider tira de pacienciaNext


AXUDAS PARA ACCESO A INTERNET DE BANDA LARGA.\nAté o día 30 de agosto de 2014 está aberto o prazo de solicitude de axudas para acceso á banda larga de internet.\nNo enlace seguinte podes informarte mais polo miudo\nNa reunión da Xunta Directiva do dia 13 de marzo de 2014, tomouse o seguinte ACORDO:\n“O artigo 8 do Réxime de axudas que figura como Anexo III das Bases reguladoras, establece no punto 1 que o procedemento de concesión de axudas iníciase coa convocatoria pública de selección de proxectos por parte do GDR.\nO punto 2 do artigo 8 establece que a convocatoria estará vixente desde o día seguinte ao da publicación da súa apertura por cada GDR e durante todo o período de execución do programa, coa data límite que determine o GDR en función da dispoñibilidade de fondos, que en ningún caso excederá o 31 de marzo de 2015.”\nProceder á apertura de prazo para novas SOLICITUDES NAS SEGUINTES CONDICIÓNS :\nPRAZO DE ADMISIÓN DE NOVAS SOLICITUDES: A partir do día 17 de marzo de 2014 até o 31 de marzo de 2015\nORZAMENTO APROBADO: as cantidades dispoñibles no cadro orzamentario achegado por AGADER e que sumán 359.435,17 € para o ano 2014 e 440.564,83 € para o ano 2015.\nCRITERIOS DE PRIORIDADE: segundo establece o novo réxime de axudas, estos fondos terán a seguinte orde de prioridade:\n1.- Expedientes con prorroga de anualidades anteriores\n2.- Expedientes con ICE verificado de anualidades anteriores, e mantendo os criterios de prioridade acordados con anterioridade\n3.- Expedientes con SOLICITUDE presentada no periodo anterior, e con ICE verificado favorablemente\n4.- Expedientes tramitados a partir do dia 17 de marzo 2014, e coa mesma orde de prelación que no periodo anterior\nConvocatoria 14-15 de axudas GDR16\n- Modelo A Solicitude\n- Modelo B Outras Axudas\n- Modelo C Plan de Empresa\n- Modelo D Plan de Xestión\n- Modelo E Orzamento\n- Modelo F Relación de Ofertas\nResolución do 20 de decembro de 2013, de Agader, pola que se modifican as bases reguladoras e o Réxime de Axuda do programa LEADER 2007/2013, vixente para as anualidades 2014 e 2015"\nData: xoves 13 de MARZO 2014\nHora: 19:30 h a 1ª convocatoria e, se procedese, ás 20:00 h en 2ª convocatoria\nLugar: local da asociación “ O Vieiro-Leboreiro”\n2. Estado de contas. Decisión ao respeito do aluguer da oficina.\n3. Solicitude anticipo a AGADER dos fondos da Medida 431 A.\n4. Traspaso de fondos entre medidas.\n5. Información anualidade 2014. Apertura plazo axudas 2014. Explicación novo réxime de axudas.\n6. Estado de tramitación de expedientes:Imputacións orzamentarias e disponibilidade de fondos para 2014 e 2015.\n1.Nova Verificación de ICEs xa aceptados pola Xunta Directiva no pasado ano.\n2. Verificación novos ICEs e Imputacións orzamentarias 2014/2015.\n3. Renuncia e arquivo de expedientes.\n4. ICEs non verificados.\nAVISO FIN PRAZO AXUDAS\nA convocatoria de Axudas do Programa LEADER GALICIA 2007-2013 para os 14 concellos que\nintegran o territorio do Grupo de Desenvolvemento Rural (GDR) 16 Asociación O Vieiro Leboreiro”\nrematou o prazo o 1 de setembro de 2013. Ate novo aviso non se dará rexistro a novas solicitudes\ne polo tanto o prazo está pechado.\nNOVO PLAZO DE SOLICITUDES: Contamos que en breve, AGADER, autorice un novo plazo de\nadmisión de solicitude de proxectos, e agardamos que este sexa aproximadamente a\npartir do mes de marzo 2014. No momento oportuno será anunciado nesta mesma web.\nÁ espera da apertura do novo plazo de admisión de solicitudes de axuda, todas aquelas persoas,\nempresas, entidades ou colectivos interesadas en plantexar proxectos (sexan de naturaleza produtiva\nou non produtiva) para as anualidades 2014-2015 poden igualmente acudir ás nosas oficinas, onde se\nlles informará e asesorará de cara á nova apertura da convocatoria.\nPLAN FINANCIEIRO APROBADO PARA 2014 E 2015


Instalacións. Zonas comúns\nAs Casas do AMilladoiro son vivendas de 2 e 3 dormitorios, deseñadas racionalmente para reducir ao máximo os distribuidores e corredores e orientar as zonas vivideiras - salón, cociña e dormitorios- ao mellor soleamento.\nO equipo de arquitectos pensou en todo. Tamén nas condicións de protección térmica e acústica, para asegurar o disfrute dun espazo íntimo, cálido e familiar.\nAs persianas son metálicas e motorizadas, para que as podas subir e baixar cómodamente desde cualquera punto da habitación.\nSabemos o importante que é para ti o tempo que pasas na cociña, ese espazo tan grato para os momentos familiares. Pois imaxínate ese entorno cunha gran calidade de materiais e todos os electrodomésticos instalados.\nA nós, coma a ti, preocúpanos a seguridade, por riba de todo. Por iso, as vivendas están dotadas de portas blindadas e detectores de monóxido de carbono, que alertan nunha situación de risco, para que nada pertube o teu sono.\nE como en Casangular pensamos que a vida merece ser compartida, poñemos moita atención ás celebracións sociais. Por iso pensamos, por qué non crear zonas comúns para celebrar os cumpreanos dos nenos, quedadas para ver algún evento deportivo ou festas de aniversario?.\nEn cada un dos portais dos edificios hai unha zona común, equipada con cociña, sofás, mesa, televisión e baño, para compartir ese tempo de ocio, tertulia e aficións.\nA fachada de pedra da realce e elegancia ao edificio, á vez que ofrece unha gran protección contra a choiva e o vento.\nHarmoniza cunha carpintería de aluminio de gran calidade, que ten rotura de ponte térmica e que suxeita uns vidros térmicos para atenuar as perdas de calor na vivenda.\nCanalizacións antivibración para evitar transmisión de ruidos, aillamento térmico nas fachadas e sonoro entre pisos e zonas comúns. Os tabiques e o pavimento asentan en láminas antimpacto que minimizan o efecto sonoro entre vivendas\nO pavimento de zonas dormitorios e salóns está terminado nunha tarima flotante sintética de última xeración de carballo, que estará sempre como o primeiro día. Os armarios empotrados están vestidos cunha barra, caixonera, forro interior e baldas.\nPara a cociña e os baños, reservamos unha plaqueta de gres que fará que os espazos luzan elegantes e limpos, iluminados cunhas LED empotradas.\nAs conduccións de auga quente e fría sanitarias son en polietileno reticulado e as calderas mixtas individuais a gas cunha potencia axeitada á nova normativa, para asegurar un subministro de auga nas condiciónes que necesite toda a túa familia.\nOs radiadores de paneis de acero, un depósito acumulador central e as placas solares permiten optimizar o consumo de auga quente.\nAs luces dos portais son automáticas para que se acendan cando entres no portal e se apaguen cando non as necesites. Así, toda a comunidade aforra consumo eléctrico.\nE ti tes a seguridade de vivir nunha casa enerxéticamente eficiente.


👤Agaca\t🕔16:14, 15.Dec 2020\nSolicítase esta información como parte dun proxecto de investigación sobre a necesidade de habilidades, actuais e futuras, de traballadores/as dos sectores agroalimentario e forestal. Este proxecto de investigación (FIELDS, proxecto ERASMUS+ SSA) está sendo desenvolvido por un consorcio de 30\n👤Agaca\t🕔12:38, 13.Nov 2020\nO obxectivo desta iniciativa é ofrecer novas oportunidades de impulso para emprendedores e empresas nos campos da industria agroalimentaria, forestal, marisqueira e pesqueira ou outros sectores relacionados co anterior, que desenvolvan a súa actividade en Galicia. Este ano, co obxectivo\nGandeiros e industrias lácteas: Compromiso coa sostibilidade\n👤Agaca\t🕔11:01, 9.Nov 2020\nNOTA DE PRENSA: campaña de comunicación INLAC A campaña de información de INLAC, “TELÉFONO LÁCTEO”, regresa a Galicia para comprobar o firme compromiso dos gandeiros e industrias lácteas co bo uso dos recursos naturais e pola sustentabilidade ambiental. Moito\nBico de Xeado, premio Agader a Iniciativas de Desarrollo Rural\n👤Agaca\t🕔13:53, 3.Nov 2020\nO Diario Oficial de Galicia publica hoxe os galardoados na undécima edición dos premios agader ás Iniciativas de Desenvolvemento Rural Bico de Xeado, da Cooperativa Agraria Provicial da Coruña, logrou o premio na categoría de sector agrogandeiro. Cada unha das\n👤Agaca\t🕔10:56, 3.Nov 2020\nNOTA DE PRENSA: Asoporcel A tese foi presentada na Facultade de Veterinaria de Lugo por Iván Manuel Rodríguez Paz, o seu percorrido pola evolución da raza Porco Celta desde os inicios da súa recuperación ata a actualidade fixo que acadara\n👤Agaca\t🕔15:09, 23.Out 2020\nO 2 de novembro comeza en Lobios e o 9 de novembro comeza en Esteiro (Muros) o obradoiro de “Gobernanza cooperativa nas Comunidades de Montes Veciñais”. A Asociación Gallega de Cooperativas Agroalimentarias (AGACA) organiza las actividades en el marco de\n👤Agaca\t🕔13:59, 25.Set 2020\nNOTA DE PRENSA: Cooperativas Agro-alimentarias de España O sector sen axudas directas afúndese, incapaz de recuperarse do impacto da pandemia da covid-19. Octavio Gonzalo Presidente do sector Vacún de Carne Cooperativas Agro-alimentarias de España Dende o sector vacún de\n👤Agaca\t🕔12:04, 18.Set 2020\nO día 5 de outubro comeza en Moaña o obradoiro de “Gobernanza cooperativa nas Comunidades de Montes Veciñais”. Dura cinco días e é gratuíto. A Asociación Galega de Cooperativas Agroalimentarias (AGACA) organiza a actividade no marco da Rede Eusumo. As\nArranca o programa de Formación para Consellos Reitores 2020\n👤Agaca\t🕔11:22, 31.Ago 2020\nNo marco das liñas de traballo previstas no apartado 1.5 do artigo 31 do Capítulo VIII do Real Decreto 307/2020, do 4 de agosto, polo que se regula a concesión directa de diversas subvencións en materia agroalimentaria e pesqueira,\n👤Agaca\t🕔15:15, 29.Xul 2020\nAs cooperativas agroalimentarias asociadas á Asociación Galega de Cooperativas Agroalimentarias (AGACA) rexeitan unha Nova Normalidade sen axudas á reactivación. As cooperativas non desexan volver a unha situación onde non se valoren os alimentos e a cadea alimentaria. AGACA está a\n◂Páxina anterior 1 2 3 4 … 17 Páxina seguinte▸


Xa son 9 os detidos na 'Operación Jairo' contra o independentismo galego - Vigo al minuto\nXa son 9 os detidos na ‘Operación Jairo’ contra o independentismo galego\nConcentración en Príncipe, este venres/Tresyuno Comunicación\nA Garda Civil detivo xa a 9 persoas en distintos concellos de Galicia durante a ‘Operación Jairo’, contra a contorna de ‘Resistencia Galega’. Segundo o instituto armado, os detidos son os dirixentes de ‘Causa Galiza’ e están acusados de “enaltecemento do terrorismo”. Na operación, sempres segundo fontes da investigación, os axentes entraron en 9 casas dos detidos e no local da organización.\nEntre os detidos está o ‘histórico’ Antón Arias Curto, de 71 anos, que dende hai preto de 40 está vencellado ao independentismo e que xa fora condeado noutras ocasións a máis de 20 anos de cadea.\nA súa primeira detención foi en 1980, cando militaba na Loita Armada Revolucionaria (LAR), no xuizo posterior foi condenado a oito anos de cárcere; cando saiu da cadea entrou no Exército Guerrilheiro do Povo Galego Ceive: foi detido en 1988, condeado e posto en liberdade en 1995.\nLogo das detencións, grupos independentistas convocaron distintas concentracións en varios puntos de Galicia, entre eles o MARCO, en Vigo, onde amosaron o seu apoio aos arrestados con berros como “non pode ser, patriotas na cadea e corruptos no poder”.\nA Marea de Vigo rexeita os orzamentos municipais que "están lonxe da realidade social"\nSe declara un incendio en el transformador de una empresa de granitos en Porriño


Aberto en Boiro o prazo de solicitudes para a selección de tres prazas de Policía Local – O Barbanza\nAberto en Boiro o prazo de solicitudes para a selección de tres prazas de Policía Local\nO Concello de Boiro abre a convocatoria para a provisión en propiedade de tres prazas de Policía Local na modalidade de funcionario/a de carreira, correspondentes a Oferta de Emprego Público 2019 do Concello de Boiro. O prazo de presentación de solicitudes estará aberto durante un período de 20 días hábiles a contar dende este luns 14 de decembro.\nO Concello explica que as persoas aspirantes deben cumprir unha serie de requisitos, como son contar coa titulación mínima de Bacharelato Técnico e os permisos de conducir das clases A2 e B. O sistema de provisión de prazas farase oír un proceso de oposición en quenda libre e as probas van consistir nunha proba de avaliación de coñecementos, unha proba de lingua galega e as probas de aptitude física.\nAs bases da convocatoria e o modelo de solicitude están a disposición das persoas interesadas na web municipal e tamén na portaría da Casa Consistorial de Boiro. A solicitude e toda a documentación requirida debe presentarse dende hoxe, 14 de decembro, ata o 13 de xaneiro de 2021 a través da Sede Electrónica do Concello de Boiro ou no Rexistro Xeral, de luns a venres en horario de 9.00 a 13.30 horas


Representación da obra\nRepresentación da obra "Veredicto", Espazo +60 Pontedeume\n17-10-2019 17-10-2019 Representación da obra "Veredicto", Espazo +60 Pontedeume O grupo "Arjé Teatro" do IES Breamo de Pontedeume presentará a súa obra "Veredicto". Entrada gratuíta\tEspazo +60 Pontedeume Ferreiros, 20. Pontedeume (A Coruña) Afundación socioculturales@afundacion.org Europe/Madrid public true Engadir o calendario\nO Espazo +60 Afundación de Pontedeume acollerá o 17 de outubro, a partir das 20.00 horas, a presentación da obra "Veredicto", do grupo "Arjé Teatro" do IES Breamo de Pontedeume.\nA compañía, fundada hai 21 anos, montou xa 22 espectáculos con varias xeracións de alumnos.\nNeste ano, o grupo Arjé Teatro foi o gañador de dous Premios "Buero" de Teatro Joven na categoría escolar coa súa obra "Veredicto", baseada nun texto de Reginald Rose. Participaron na Gala Final dos Premios "Buero" de Teatro Joven, no teatro Valle Inclán en Madrid, onde recibiron dúas mencións especiais do xurado nacional. En primeiro lugar, polo traballo de escoita de todos os actores e, ademais, ás interpretacións de Nuria Fernández Piñeiro e Gabriela Vicente López. O xurado estaba composto por grandes nomes do teatro como Silvia Marsó, Carlos Hipólito, Anabel Alonso, Myriam Gallego, Fran Perea, María Adánez ou Emilio Gutiérrez.


Comparte a nosa portada e gaña unha lámina de Rosalía de Castro – A Movida\nComparte a nosa portada e gaña unha lámina de Rosalía de Castro\nFalta pouco para que chege o día das letras galegas e en A Movida queremos celebralo con todos vós. A revista deste mes vai dedicada ás nosas letras e a gran Rosalía de Castro que protagoniza a portada. Pois ben, grazas a ela poderás gañar unha lámina deseñada por Rei Zentolo da nosa escritora máis internacional.\nPara participar só tes que compartir nalgunha das nosas redes sociais a publicación que faremos sobre este sorteo onde a imaxe principal será a portada da revista desde mes.\nO prazo para participar é ata o domingo 12 de maio ás 12 da noite. O luns 13 de maio coñeceremos o nome da persoa premiada no acto de presentación que se fará do número deste mes no Urban Merket do Progreso.\nSOBRE REI ZENTOLO\nRei Zentolo é a marca creada por dous vigueses, entusiastas das camisetas frikis, das camisetas originais e de todos aqueles regalos simpáticos que poidas sacar un soriso nos seus clientes. graciosos que te saquen una sonrisa.\nCompartir no teu muro ou línea de stories a publicación do sorteo.\nO prazo para participar no concurso estará aberto ata o domingo 12 de maio ás 12 da noite.\nO gañador ou gañadora da lámina anunciarase no acto de presentación da revista que terá lugar o lunes 13 de maio, ás 20.00 no Urban Market do Progreso. Se está presente se lle fará entrega do agasallo. Se non está, poñerémonos en contacto con eles mediante o seu perfil da rede social na que participe; se nun prazo de 48 horas non contestaran procederíamos a facer un novo sorteo.\nSortéase unha lámina de Rosalia de Castro feita por Rei Zentolo tal e como se ve na foto deste artigo.\n* Facebook non patrocina, avala nin administra de modo algún a promoción, nin está asociado a ela.


Agriden a unha moza de Nigrán en Vigo - ValmiñorTV\nInicioGALEGOAgriden a unha moza de Nigrán en Vigo\nAgriden a unha moza de Nigrán en Vigo\nA Sala de Comunicacións do 092 da Policía Local de Vigo recibiu na mañá deste domingo unha chamada alertando sobre unha pelexa entre dúas mulleres na Avda. de Fragoso. Á chegada dos axentes, na vía pública atopábase unha muller, A.M.R, de Nigrán e de 36 anos de idade, que presentaba un corte profundo na cabeza da que manaba abundante sangue, procedendo a solicitar a presenza dunha ambulancia para atendela da lesión.\nEn espera dos servizos de emerxencia, a moza comentou que momentos antes agredíaa unha muller á que coñece e que despois se introduciu nun local próximo. Engadiu que ten discrepancias desde hai tempo, sen clarificar a que obedece tal circunstancia.\nSegundo explica a Policía Local de Vigo, no día dos feitos viuna no interior do local tratando de evitala, pero a outra implicada, ao decatarse da súa presenza abordouna, propinándolle unha puñada para resultas do cal caeu polas escaleiras, continuando a agresión mentres se atopaba tendida no chan ata que foron separadas.\nOs técnicos sanitarios determinaron o seu traslado ao HAC, para realizar sutura da ferida que presentaba en atención á profundidade e envergadura da mesma.\nUnha testemuña dos feitos indicou aos axentes que a agresora se refuxiara no baño, onde foi localizada e detida pola comisión dun delito de lesións. A citada, unha vez filiada resultou ser S.M.V, de Vigo e 26 anos de idade.\nAgreden a una joven de Nigrán en Vigo\nRobots e electrónica punteira no IES Escolas Proval\nO IES Escolas Proval de Nigrán presentou por sexto ano consecutivo a mostra «Expoelectrónica», na que os estudantes do centro demostraron capacidades propias dun enxeñeiro de primeiro nivel. Así pois os soportais do patio interior […]\nUnha trintena de voluntarios retira 300 quilos de lixo da desembocadura do río Muíños\nUnha trintena de voluntarios acudiu onte á chamada do Concello de Nigrán e a organización ecoloxista Adega para limpar a desembocadura do río Muíños, en Praia América, constituíndo o maior número de participantes ata a […]\nNon Si? Teatro representa este domingo 22 de abril ás 19:30 horas no Auditorio V Centenario de Baiona a obra «Romance de Micomicón e Adhelala» de Eduardo Blanco Amor. A obra está interpretada por Isaac […]


O BNG logra o acordo do Parlamento para que a Xunta complete con axudas propias as do Estado para o sector pesqueiro – O Barbanza\nO BNG logra o acordo do Parlamento para que a Xunta complete con axudas propias as do Estado para o sector pesqueiro\nO BNG acadou o acordo do Pleno do Parlamento para que a Xunta complemente con axudas propias as aprobadas polo Estado para o sector pesqueiro para minimizar as consecuencias derivadas da crise actual, así como que axilice de maneira urxente a exoneración das taxas portuarias por servizos administrativos, profesionais e por utilización privativa, ocupación ou aproveitamento especial do dominio público galego mentres se manteña a excepción da situación inflacionista.\nDe igual xeito, a iniciativa impulsada pola portavoz nacionalista de Pesca, Rosana Pérez, insta ao Executivo galego a demandar do central un paquete de medidas adicionais, entre elas: a rebaixa do IVE dos produtos do mar ao tipo superreducido do 4% de forma permanente, como indica a OMS; a exención temporal mentres se manteña a excepcionalidade da situación actual tanto das cotizacións á Seguridade Social como do pago de todas as taxas portuarias que se aplican ás distintas frotas nos portos do Estado localizados en Galiza, así como topar o combustible pesqueiro, tal e como pide o sector, a 40 céntimos o litro.\nAsí mesmo, en virtude deste acordo parlamentario a Xunta reclamará ao Estado a paralización sine die de todas as normativas europeas e internacionais que se están poñendo ou se pretenden poñer en marcha e que afectan negativamente ao sector, como a revisión da Directiva de Tributación da Enerxía e o paquete de medidas denominado Fit-For 55, o Programa de Acción Medioambiental da UE para 2030 e o probable acordo da OMC sobre a eliminación dos subsidios pesqueiros.\nPérez reprochou ao Goberno galego que aínda non rematara a tramitación da compensación das taxas que cobra Portos de Galiza, “anunciada ata a saciedade”, e que esta fose a única medida xunto á “intensificación” da campaña Galiza sabe amar, en apoio á frota galega, e a “axilización” do pago das axudas que xa están concedidas. “Un paquete de medidas, de tres medidas!, que non son máis que actuacións que deberan ser ordinarias, pero que o Goberno galego quere vender como extraordinarias”, reprendeu.\nA deputada nacionalista reprobou que a Xunta busque sempre a confrontación co obxectivo de exercer de oposición permanente ao Goberno do Estado no marco da súa loita partidista e que “negue axudas propias ao sector mentres esixe axudas de emerxencia porque a situación é moi grave”.\nSegundo recalcou, a única gran medida tomada ata o momento polo Executivo do PP foi “a de reclamar, urxir, apremiar, demandar, instar a outros a que actúen porque ‘con nós non vai’” e, por iso, concluíu defendendo a idoneidade das medidas acordadas na sesión plenaria de hoxe. “Vostedes recoñecen que a situación é límite, que aínda pode empeorar, mais non só non tomaron medidas efectivas, senón que non se están adiantando, non están prevendo que a cousa pode ir a peor”, afirmou para rematar advertindo que “hai moito tempo, moito antes de febreiro, que se deberan ter tomado medidas”.


A Concellería de Xuventude organiza cinco campamentos de verán nos que participarán 700 rapaces de 7 a 14 anos de idade. O concelleiro Santiago Domínguez destacou a diversidade da oferta que contempla campamentos urbanos, recreativos, deportivos e específicos relacionados co mar. O luns 10 de xuño ábrense os prazos de inscrición.\nEstas campamentos conxugan a realización de actividades con visitas a lugares de interese coa posibilidade de disfrutar do verán na propia cidade. Algúns deles teñen carácter gratuíto e outros dispoñen dunha reducción de prezo debido á subvención da Concellería de Xuventude.\nO campamento de Muíños está destinado a 40 rapaces de 8 a 13 anos. Os participantes coñecerán o parque natural da Baixa Limia na Serra do Xurés e durmirán nun albergue situado preto dunha praia fluvial, nun parque forestal que dispón de pistas polideportivas. Desenvolverán actividades de piragüísmo, bicicleta de montaña, sendeirismo, pesca con cana e obradoiros. As datas de celebración son do 20 ó 28 de xullo e o prezo é de 150 euros.\nAcampalingua está organizado pola Mesa pola Normalización Lingüística e desenvolverase no Centro de Desenvolvemento Rural do Viso (Lodoselo-A Limia). Os destinatarios son 20 rapaces de 8 a 14 anos e as datas de celebración son do 14 ó 23 de xullo. O prezo é de 150 euros. Realizarán actividades de educación ambiental, roteiros, obradoiros, xogos, olimpiadas, procura de tesouros naturais, visita á pequena industria de Lodoselo, veladas nocturnas, administración do campamento... todo en galego.\nO campamento urbano ”A máquina do tempo” do pavillón das Travesas celebrarase do 29 de xullo ó 9 de agosto. Poderán participar 400 rapaces de 8 a 14 anos e ten carácter gratuíto. Os horarios son de mañá e tarde, co durmir e xantar na casa, agás os tres días de excursión. Polas mañáns realizaranse aventuras recreando diferentes civilizacións da historia. Polas tardes, haberá unha libre elección entre obradoiros, música, paseo e merenda por Vigo, deportes, ludoteca, cine... Está organizado polas Asociacións Xuvenís Abertal e Xentenova.\nO campamento de tempo libre na beiramar está destinado a rapaces de 7 a 12 anos de idade. As datas son do 1 ó 9 e do 19 ó 27 de agosto, con 30 prazas por turno en horario 10:00 a 18:00. O prezo é de 48 euros. As actividades desenvolveranse en Bouzas e consistirán en piragüísmo, remo, bicicletas, baño e xantar na praia, pesca con cana, cultura marítima, xogos, obradoiros, visitas a barcos e conserveiras...\nO campamento urbano de Teis está destinado a rapaces de 8 a 11 anos (de 3º a 5º de primaria), preferentemente de Teis, e establece dúas quendas, do 1 ó 5 de xullo e do 8 ó 12 de xullo, con 60 prazas cada semana. Os horarios son de 9:00 a 20:00, con xantar e merenda no centro. Ten carácter gratuíto. Desenvolveranse actividades de educación ambiental, visitas, animación, convivencia, relación social... As inscricións poden realizarse no Plan Comunitario de Teis (rúa Coutadas, 58. Teléfono 986-281670)\nXuventude subvenciona estes campamentos con 21.084 euros (3.500.000 pesetas). Os participantes acudirán por rigorosa orde de inscrición e poderán anotarse na Casa da Xuventude, agás no campamento de Teis.


O Camiño de Craig Hodges\n01 septiembre 2021 15:40 h.\nCamino de Santiago NBA Baloncesto Chicago Bulls\nA estrela NBA Craig Hodges chegando á Peregrina, acompañado polo exxogador do OAR Ferrol Lavodrama. BEATRIZ CÍSCAR\nO dobre gañador do anel da NBA cos Chicago Bulls atravesa Pontevedra en dirección a Santiago dentro do programa anual de visitas ao Apóstolo\nNo concurso de triplas da NBA de 1991, co número 14 ás costas, Craig Hodges conseguíu encestar os 19 primeiros lanzamentos de forma consecutiva. Pasaron 30 anos desde aquel logro que ninguén foi quen de igualar nin bater. O base dos Chicago Bulls acabaría renovando un título que xa gañara o curso anterior. Obtivo tres galardóns consecutivos daquel espectáculo para francotiradores que servía de petisco previo ao all-star game. Aquilo só foi a guinda, porque o pastel foron os dous aneis da NBA que sumou cos Bulls.\n"É historia. Sentínme xenial por conseguilo. Penso "ninguén lanzou coma min en todo o planeta Terra". E o que realmente significa é que me deu moito traballo para facelo. Cando tes unha oportunidade, tes que collela porque só haberá unha ocasión. Para min foi magnífico poder gañar tres competicións de triples, algo que so fixemos eu e Larry Bird, que foi un dos máis grandes", lembraba onte o protagonista, en Pontevedra, ao pé da Peregrina.\nTres décadas desde aquel logro ben valen unha visita ao Apóstolo para consagrar a súa memoria. No seu Camiño de Santiago pola costa, dentro do programa anual do Monbus Obradoiro, a exestrela da NBA fixo escala en Pontevedra para tirar fotos coa Peregrina, mesturarse coa xente e deterse para repor forzas.\n"Aquí, en cada aldea hai anacos de historia que son máis antigos que América", expresou abraiado e encantado coa arquitectura que puido coñecer e coas paisaxes que puido gozar ata deterse no centro de Pontevedra para analizar o que foi o seu baloncesto e o que é agora. "Son deportes diferentes. Agora é tan comercial... Para min mesmo é duro ver un partido de agora. Hai demasiado dribling. Cada xeración xoga ao baloncesto dunha maneira determinada".\nHodges pertence á época dourada do baloncesto, á da expansión definitiva da NBA. Pero tamén xogou en Europa a mediados dos 90. Daquela as diferenzas eran abismais entre un e o outro lado do Atlántico. Agora, non tanto.\n"As redes sociais fan que o mundo sexa máis pequeno e as distancias se reduzan. Hai moitos xogadores que veñen de Europa a Estados Unidos e que teñen oportunidades de acceder á Liga, hai máis interacción. Antes podía haber unha estrela en Europa, pero a meirande parte dos xogadores estaban nun nivel de "college". Agora hai moito máis nivel e igualdade".\nO eterno debate sobre o mellor xogador. Hai quen quere comparar a Lebron James co seu excompañeiro Michael Jordan. El non se posiciona. Ou se cadra si o fai. "Non hai posibilidade de ningunha comparación porque non se enfrontaron. MJ era un gañador incansable. O feito é que non todo o mundo pode gañar seis aneis e seis MVP como el fixo. Iso é algo especial. Lebron é un dos máis grandes, pero o feito de que Jordan non perdese ningunha final..."\nMáis que un xogador\nCraig Hodges é máis que un xogador de baloncesto. Sempre intentou empregar a súa profesión para enviar mensaxes na defensa dos dereitos humanos, das clases oprimidas e das minorías raciais.\nO exxogador cre que o soporte "non debe reducirse ao mundo do deporte: é algo para tódalas actividades, para todo o que fagas na túa vida. A pregunta é: que podo ofrecerlle á próxima xeración para que sexa mellor e desenvolva o seu potencial?" Coñecéndoo, non é difícil comprender quen é o mellor de sempre. El conviviu co mellor xogador de baloncesto. Pero curiosamente, o seu referente é outro.\n"Cada xeración ten ao seu gran xogador. E non se pode comparar. Michael Jordan estableceu estándares en moitos sentidos, e por suposto o estándar de ser un gañador. Pero saber quen é o mellor case é un concurso de popularidade máis que outra cousa. Para min só hai un GOAT (‘greatest of all time’: o mellor de tódolos tempos): Muhammad Ali. É o máis grande deportista da historia". O icono Alí por diante de tódalas cousas.


O concello de Leiro completará o cambio de luminarias a sistema LED - BadalNovas\nInicio Actualidade O concello de Leiro completará o cambio de luminarias a sistema LED\nO concello de Leiro rematará a instalación do novo alumeado ca finalización dos traballos en Gomariz e cos proxectos de Paredes e A Serra. O plan de mellora iniciouse fai cerca de oito anos, accedendo ó cambio de varios tramos cada ano e cuxa inversión total alcanzaría preto dun millón de euros.\nNeste pasado ano 2020 executáronse tres proxectos, incluído este último que aínda está en proceso de execución, e supuxeron un custe de 350.000 euros.\nAs zonas nas que se concluíu o cambio de alumeado a un sistema de aforro enerxético foron Vieite, San Clodio, Saa e os pobos de Berán e Nogueira. En definitiva, completouse xa a mellora no municipio ó completo.


Invasión extrarrestre na Escola Infantil do campus de Pontevedra - Pontevedra Viva\nFesta de entroido na Escola Infantil do Campus de Pontevedra\nInvasión extrarrestre na Escola Infantil do campus de Pontevedra\nMartes 4 de Marzo, 2014 ás 18:27 do Martes 4 de Marzo, 2014\nOs extraterrestres tomaron o campus de Pontevedra. Alieníxenas de dous e tres anos camparon ás súas anchas este martes pola Escola Infantil, á que acoden principalmente os fillos de alumnos, profesores e persoal de servizo da Universidade de Vigo. Pero tranquilos, todo formaba parte da festa do entroido organizada no centro, aproveitando a coincidencia con estas datas festivas.\nO centro, situado nas inmediacións da Facultade de Ciencias da Educación, celebrou este martes un evento no que tanto os nenos e nenas como os seus profesores e cuidadores disfrazáronse como extraterrestres con traxes que eles mesmos estiveron elaborando na escola durante os últimos días. Para facelos, principalmente, reutilizaron bolsas de lixo negras que se converteron nos seus disfraces.\nComo verdadeiros alieníxenas, os nenos, vestidos con camisetas, xerseis, polos, pantalóns, medias ou saias de cor verde, completaron o seu disfraz decorando as bolsas de lixo con estrelas e planetas dourados e colocando dúas antenas sobre a súa cabeza.\nFoi o broche de ouro a todo un mes na que a celebración do Entroido foi a temática cultural sobre a que traballaron no aula.


Servicios de marketing turístico Culturskopio, Cristina Collazo Piña | Culturskopio\nDeseño de estratexia de marketing e comunicación\nDeseñamos e xestionamos a túa estratexia de marketing, tanto online como offline. Elaboramos plans de comunicación para empresas, entidades ou concellos que queiran conseguir un posicionamento do seu territorio. Xestionamos contidos e dinamizamos comunidades a empresas, asociaciones e destinos do sector turístico.\nDeseño de Prroducto Turístico\nO noso obxectivo é axudar a crear proxectos que aposten pola diversificación do público e á desestacionalización dos territorios. Deseñamos produtos turísticos: como rutas diarias, plans de fin de semana e xestionamos a sua comercialización.\nPromovemos o desenvolvemento de territorios co deseño de proxectos integrais e sostibles no uso de recursos culturais e ambientais. Realizamos proxectos de viabilidade, estudos técnicos de trazado de rutas, planificación e deseño de rutas de sendeirismo e BTT, sinalización das mesmas, etc.\nDeseñamos e impartimos cursos de formación en marketing e comunicación, para mellorar a calidade e profesionalización do sector turístico.\nDescárgate o pdf cos últimos cursos impartidos\nDeseño de marca e deseño gráfico\nUnha boa marca e un bo proxecto merécense a mellor imaxe. Axudámosche a conseguila co traballo dos nosos deseñadores web e gráficos.\nNo mundo do turismo e da cultura, unha imaxe di máis que mil palabras. Creamos experiencias a través de vídeos e reportaxes fotográficos totalmente a medida.\nFACEMOS UNHA VALORACIÓN DO TEU PROXECTO? SEN COMPROMISO EH!


Rosalía de Castro (díptico escolar)\nDíptico sobre a vida e a obra de Rosalía de Catsro no 125 aniversario do seu pasamento elaborado polos centros de primaria Fernández Latorre (A Coruña), Wenceslaro Fernández Flórez (Cambre), Praia de Quenxe (Corcubión) e Galán (Oseiro-Arteixo).\nGuardarGuardar Rosalía de Castro (díptico escolar) para más tarde\nRosalía de Castro nace en Santiago de A obra literaria de Rosalía ten un ca-\nCompostela o 24 de febreiro de 1837 rácter marcadamente romántico cun-\ne é bautizada ese mesmo día no Hos- ha expresión sinxela, tratando temas\npital Real co nome de María Rosalía como a emigración, o amor pola terra,\nRita e rexistrada como filla de pais des- o descontento social, os abusos dos\ncoñecidos, aínda que hoxe sabe- poderosos...\nmos que foi filla do sacerdote José Mar-\ntínez e de María Teresa de la Cruz de Rosalía, Valentín Lamas Carvajal, Ma-\nCastro, de familia fidalga. nuel Curros Enríquez e Eduardo Pon-\nOs seus primeiros anos de vida pasa- dal, son as grandes personalidades do\nron no pazo de Ortoño, propiedade da noso Rexurdimento, movemento cultu-\nfamilia paterna, pero sen contacto co ral no que a lingua galega volve a ser\nseu pai nin a súa nai. utilizada como idioma literario e o seu\nCando Rosalía xa tiña doce anos a súa uso comeza a normalizarse coa apari-\nnai faise cargo dela e lévaa a vivir a ción de novos autores, xornais e edi-\nPadrón e, posteriormente, a Santiago toriais.\nEn 1856, con dezanove anos, traslá- Un 15 de xullo de 1885, hai 125 anos,\ndase a Madrid, e coñece a Manuel Mur- falece Rosalía na súa casa de Padrón\nguía co que casará uns anos despois e é enterrada, baixo unha oliveira, no\ne quen a poñerá en contacto con Adolfo cemiterio padronés de Adina, aínda que\nBécquer e con outros poetas e escri- os seus restos son trasladados, seis\ntores da época. anos despois, ao Panteón de Galegos\nÉ Murguía, quen a anima a publicar as Ilustres, no convento compostelán de\nsúas obras, pois Rosalía, de carácter San Domingos de Bonaval.\nmoi reservado, non tiña ningún intere-\nse na difusión das súas creacións.\nNo ano 1859 publícase a súa pri-\nmeira novela «La hija del mar» e, uns\nanos despois, o seu primeiro libro\nde poemas «La Flor», ambos os dous\nen lingua castelá.\nPosteriormente, en 1863, aparece\n«Cantares Gallegos» e en 1880 «Fo-\nllas Novas», dous libros de poemas,\nen galego, que consagrarán a Ro- Casa familiar de Rosalía de Castro, en Padrón (A Coruña), coñecida\nsalía como a gran poetisa galega popularmente como Casa da Matanza, onde a poetisa pasou os\nseus últimos días. Na actualidade é a súa casa-museo.\nUn repoludo gaiteiro 125\ncomo un príncipe cumprido, ANIVERSARIO\nentre os mozos o primeiro DO SEU\ntiña costume en cantar PASAMENTO\nas nenas hei de enganar.\ne se na gaita sopraba,\nera tan doce soplar,\nCando vos oio tocar, (1837-1885)\nDoiome de dor ferida,


Mercadona incrementou en 2017 a súa facturación un 6%, ata os 22.915 millóns de euros, e experimentou un crecemento das súas vendas en volume do 5%, ata os 11.586 millóns de quilos e litros (quilitros). En crecemento a superficie constante ambos indicadores experimentaron a mesma evolución (+6% en facturación e +5% en volume). Ambas cifras reflicten que a estratexia de transformación iniciada pola compañía hai un ano vai polo camiño trazado como tamén pon de manifesto o incremento de máis de 75 tíckets/tenda/día de media en 2017.\nPara impulsar a estratexia implantada en 2017 de realizar o investimento necesario para transformar a empresa, a compañía abordou distintos movementos ao longo do ano. En innovación en tendas destaca a implantación en 157 supermercados do Novo Modelo de Tenda Eficiente, que contribúe a optimizar o acto de compra dos clientes, e o esforzo realizado para ser más tendeiros e especialistas por medio do Proxecto de Frescos Global, xa implantado en case 200 tendas. Para iso, a compañía está introducindo importantes melloras nas seccións de frescos, que agora dispoñen de carnicerías cunha mellor calidade de produto e nas que os clientes poden personalizar os cortes da carne no punto de acabado, unha sección de xamón renovada que ofrece corte con coitelo e envasado ao baleiro do produto, peixerías con mellor servizo e oferta local grazas ao proxecto de peixe de lonxa e a nova oferta de sushi, ou unha nova sección de forno con produtos máis frescos e adaptados ás necesidades dos clientes, entre outras iniciativas.\nParalelamente, en 2017 Mercadona continuou impulsando o seu modelo de Oferta Eficaz para ser cada vez máis Totaler, construído co "Xefe" e para o "Xefe". Para iso, e grazas ao traballo realizado nos seus 16 Centros de Coinnovación, así como ao esforzo dos interprovedores e provedores especialistas, seguiu adaptando a oferta a través da innovación e da mellora constante, o que lle permitiu introducir máis de 300 novos produtos e melloras nos seus lineais.\nO presidente de Mercadona, Juan Roig, manifestou que 2017 foi un punto de inflexión para todos os que forman Mercadona. “Estamos traballando no longo prazo e comprometidos na consolidación dun proxecto de transformación disruptivo que pon no centro o esforzo das persoas. Logralo require convencemento e o gran mérito está e teno o esforzo das 84.000 persoas de Mercadona e dos provedores especialistas para garantir todos os días a satisfacción do "Xefe", os nosos clientes. Eles son a razón destes excelentes resultados”.\nComprometidos co investimento necesario para transformar Mercadona\nPara lograr esta transformación estratéxica de forma sostible, a compañía, con cargo aos seus recursos propios, investiu a cifra de 1.008 millóns de euros, un 47% máis que en 2016. Este esforzo investidor permitiu abrir 29 novos supermercados, o que fixo crecer a súa rede ata os 1.627, e reformar outros 126, todos co Novo Modelo de Tenda Eficiente. Ademais, o investimento tamén se destinou a impulsar todas as seccións de frescos, e á apertura de dous novos Centros de Coinnovación, en Paterna (Valencia) e na localidade portuguesa de Matosinhos (Porto). A iso súmanse os proxectos realizados para automatizar os bloques loxísticos e eliminar sobreesforzos dos traballadores, as obras do Bloque Loxístico de Abrera (Barcelona), as do Bloque Loxístico de Vitoria-Gasteiz (Araba/Álava), ou o inicio da construción do Bloque Loxístico de Parc Sagunt na localidade valenciana de Sagunt e do Centro de Proceso de Datos en Villadangos del Páramo (León).\nEn canto aos avances na súa transformación dixital, Mercadona asinou co líder do mercado en software de aplicacións de negocio, SAP, un acordo durante 5 anos co obxectivo disruptivo de transformar e mellorar os procesos da compañía. Dentro destes avances tecnolóxicos encóntrase tamén o desenvolvemento do proxecto de Mercadona en liña, cuxa fase de inicio en laboratorio nalgúns distritos da cidade de Valencia está prevista para o segundo semestre de 2018 e implica tanto a construción dunha nova web en liña e aplicación móbil, como a dun almacén propio (Colmena) para a repartición na cidade de Valencia, con vehículos específicos de tres temperaturas especialmente deseñados para Mercadona. É un proxecto para "probar e aprender", convencidos do potencial que ten para satisfacer moi ben o "Xefe" en liña e o Capital (facelo rendible).\nO proxecto de Mercadona en Portugal seguiu avanzando e foi outro dos capítulos investidores destacables. Ademais da apertura do Centro de Coinnvoación de Matosinhos, anunciouse a construción do Bloque Loxístico da Póvoa de Varzim (Porto) que se abrirá conxuntamente cos catro supermercados que Mercadona ten previsto inaugurar no Grande Porto durante 2019; algún deles xa iniciou as súas obras.\nUn firme compromiso co emprego estable e de calidade: 5.000 novos postos de traballo\nDentro do seu compromiso co emprego estable e de calidade, Mercadona creou 5.000 novos postos de traballo en 2017, o que supuxo cerrar o exercicio cun cadro de persoal de 84.000 persoas (o 64% mulleres). As novas incorporacións, unha media de 15 ao día, teñen un salario mínimo neto de entrada de 1.132 euros ao mes e, como calquera das persoas que xa traballan en Mercadona, dispoñen das mesmas políticas de conciliación familiar e laboral da compañía, así como das súas mesmas oportunidades de formación e promoción. Actualmente, o 47% dos postos directivos son ocupados por mulleres. Neste sentido, o esforzo que a compañía realiza ano tras ano en formación, ascendeu en 2017 a 65 millóns de euros e deste beneficiáronse 40.560 empregados.\nCompartir o beneficio: un modelo de Responsabilidade Social\nMercadona, un ano máis, reafirmouse no seu principio de que "O éxito, se é compartido, sabe mellor". Do seu beneficio total xerado, un 35% repartiuse co cadro de persoal, en total 313 millóns de euros en concepto de prima por obxectivos; un 25% das ganancias, 205 millóns, reverteu na Sociedade en concepto de impostos; un 25%, sobre 202 millóns, reinvestíronse na empresa como recursos propios; e o 15% restante repartiuse entre os accionistas vía dividendos.\nFroito deste compromiso co crecemento compartido, e de acordo coa metodoloxía actualizada polo Instituto Valenciano de Investigacións Económicas (IVIE), a achega global de Mercadona á creación de riqueza en España representa o 3% do emprego total do país (545.000 postos de traballo), o 1,7% do PIB (19.500 millóns de euros) e un volume de compras no mercado nacional de 17.533 millóns de euros que representa o 85% do total das compras realizadas pola compañía.\nNovo investimento récord de máis de 1.500 millóns en 2018\nEn 2018 Mercadona volverá realizar novamente un investimento histórico de máis de 1.500 millóns de euros, destinado á apertura de 27 supermercados, entre os que se encontrarán as novas aperturas en Ceuta, en Melilla e en La Palma, e a reforma de máis de 200 supermercados co Novo Modelo de Tenda Eficiente. Así como a continuar coa implantación do Proxecto de Frescos Global que está previsto que se implante noutras 200 tendas máis durante este ano.\nParalelamente, a compañía continuará a construción dos bloques loxísticos de Vitoria-Gasteiz (Araba/Álava) e de Abrera (Barcelona), do novo almacén en liña en Valencia e do Centro de Proceso de Datos en Villadangos del Páramos (León) así como o inicio das obras no Bloque Loxístico de Parc Sagunt na localidade valenciana de Sagunt. A todo isto sumarase o avance do proxecto de Mercadona en Portugal, coa construción do Bloque Loxístico da Póvoa de Varzim (Porto) e as obras dos catro supermercados que se abrirán no Grande Porto durante 2019, así como o desenvolvemento do proxecto de transformación dixital con SAP e o inicio do proxecto en liña.\nEste investimento sostible realizarase cos recursos propios da compañía e está motivado pola decisión xa manifestada polos accionistas o pasado ano de basear as decisións de Mercadona no longo prazo porque, segundo manifestou Juan Roig "se pos o foco no beneficio a curto prazo é difícil tomar decisións, e agora o noso firme compromiso é investir para transformar a compañía, de feito está previsto e aprobado un investimento superior a 8.500 millóns de euros entre 2018 e 2023, con recursos propios. Para seguir construíndo un modelo de empresa diferente e responsable socialmente, da que a xente se sente orgullosa de que exista. Ese é o camiño polo que todos os que formamos o Proxecto Mercadona decidimos avanzar, un camiño que, á vista dos resultados obtidos en 2017, está ben trazado".\nJuan Roig durante a rolda de prensa de Mercadona 2017.


O Concello finaliza a urbanización do Enxerto\nYou are at:Home»Novas»O Concello finaliza a urbanización do Enxerto\nBy San Sadurniño on\t 21 Decembro, 2017 Novas, Novas Portada\nO camiño do Enxerto, a estrada que une o Campo da Feira coa AC-862, está practicamente listo despois de varios meses de obras de urbanización en todo o trazado. Ao longo dunha distancia próxima aos 900 metros instaláronse infraestruturas soterradas, construíronse beirarrúas e, finalmente, esta mesma semana botouse unha nova capa de aglomerado. Só falta a sinalización horizontal e pulir pequenos detalles para dar por rematado un proxecto valorado en 125.000 euros que se financiaron a través dun convenio coa Deputación suscrito a finais do ano pasado. A obra enmárcase nun programa plurianual de reurbanización integral do centro urbano que continuará en 2018 coa transformación de toda a Avenida Marqués de Figueroa e a apertura dunha nova rúa que unirá o pavillón municipal co Centro de Saúde e mailo Convento do Rosario. Estas dúas actuacións están cuantificadas en máis de 396.000 euros.\nOs traballos no Enxerto comezaron en setembro e consistiron, en primeiro lugar, nunha limpeza en profundidade do firme e das cunetas, onde despois se instalaron novas tubaxes de drenaxe da auga da choiva. O seguinte paso -e tamén o que máis tempo levou- foi o da construción de 865 metros de beirarrúas, na súa maior parte pola marxe esquerda desta pista que vai desde a Capela de Belén ata o Outeiro.\nAs obras de urbanización finalizaron cun novo pavimento de aglomerado asfáltico que se botou esta mesma semana e co que, ademais, se lle deu a todo o traxecto un ancho medio de 4,7m. O alcalde, Secundino García, sinalou que, unha vez rematada a obra, o Concello sopesa incrementar a seguridade da estrada instalando proteccións laterais no tramo de curvas próximo ao Outeiro, onde hai unha importante diferenza de nivel entre a calzada e as leiras colindantes.\nAs obras licitáronse mediante procedemento aberto con multiplicidade de criterios en 125.711,93€, ive incluído. O Concello recibiu 14 propostas técnicas e económicas doutras tantas empresas do sector que operan habitualmente na comarca. A máis vantaxosa foi, segundo as resolucións da mesa de contratación, a presentada por Saaveda y López S.L., cun prezo final de 124.993 euros. O 80% dos custes totais serán asumidos pola Deputación da Coruña en virtude dun convenio suscrito entre ambas institucións a finais do ano pasado.\nDesde a área municipal de Obras sinálase que nestes días se completarán os traballos co pintado do firme e o repaso das arquetas que recollen a auga da escorrentía, coa intención de poder certificar a obra antes do remate do ano.\nO novo enlace entre o Campo da Feira e a estrada de Ortigueira é, de feito, a primeira fase dun ambicioso programa de reurbanización do centro urbano de San Sadurniño que contempla renovar por completo a Avenida Marqués de Figueroa en 2018. Esa renovación farase en dúas fases, unha cifrada en 66.000 euros que se financian co Plan Adicional aprobado recentemente pola Deputación da Coruña , e outra por valor de 240.000 euros incluída no POS+ Plan Único de Concellos 2018.\nA combinación de ambas fases dará como resultado o cambio das beirarrúas entre a confluencia de Marqués de Figueroa coa AC-862 (xusto diante da Casa do Concello) e o Campo da Feira, onde remata a avenida e se cruzan as estradas provinciais que van a Santa Mariña e a Lamas. Ademais de renovar as beirarrúas tamén está proxectado renovar as infraestruturas soterradas, plantar árbores e botar unha nova capa de firme aglomerado con pasos peonís sobreelevados. A idea do Concello tamén é aproveitar a obra para preparar o contorno da Capela de Belén ao tempo que se pon orde no cruzamento de camiños que hai ao seu carón.\nCómpre lembrar, ademais, que no POS+ tamén se incluíu a construción da rúa que unirá o colexio público e o Pavillón municipal co Convento do Rosario, pasando por diante do cemiterio e do aparcadoiro do Centro de Saúde. A obra está cuantificada en 90.000 euros cos que se executarán algo máis de 140 metros de aglomerado, ademais de beirarrúas e canalizacións de augas pluviais e fecais, cun ancho total de 10 metros.\nSegundo o alcalde, esta intervención “facilitará a circulación do tráfico tanto no Centro de Saúde como no colexio, evitándolles aos autobuses do transporte escolar ter que facer complicadas manobras despois de deixar os nenos e nenas na escola”.\nPorén, para o executivo local “o máis importante” é que con esta obra, a de Marqués de Figueroa e a do Enxerto executadas nun prazo relativamente curto “se transformará por completo o centro urbano de San Sadurniño”.\nAglomerado tamén en Santa Mariña\nAdemais de finalizar a reurbanización do Enxerto, o Concello tamén ultimou estes días a reparación da estrada que une Castrelo coa Golpilleira, en Santa Mariña do Monte. Son case 1,7 quilómetros de pista que se renovaron por completo con aglomerado.\nEn Santa Mariña tamén se aglomerou a pista que une Castrelo coa Golpilleira (1,7 Km.)\nA obra responde a unha demanda exposta pola veciñanza nas asembleas do Orzamento participativo e incluiuse no plan bianual de mellora de camiños municipais da Axencia Galega de Desenvolvemento Rural. Este organismo da Xunta que xestiona fondos procedentes da Unión Europea achegou 64.000 euros, mentres que os outros 13.000 ata completar un custe total de 77.000 euros serán sufragados polo Concello.\nO remate dos traballos coincide, ademais, coa finalización das sendas peonís executadas pola Deputación ao longo da DP-7603, unha en Silvalonga e outra tamén en Santa Mariña, por valor de 125.150,30 €.


MESTURAS: "Las alas de la vida"\nO pasado venres na 2 de TVE, no programa Versión Original puidemos ver a película Las alas de la vida.\nÉ un documental sobre un médico, Carlos, que contrae unha grave, rara e fatal enfermidade: como asume o que lle pasa, como se enfronta á morte, que espera dese momento, como o vive a súa familia na que hai posicións diferentes, como crece a súa filla, os seus amigos... todo iso sen mexericadas, sen facer espectáculo, respectando posicións diversas e sen deixar de impactar un só momento. ¡Non sei como conseguiron tal! Parabéns ao seu director, Antoni P. Canet.\nNo coloquio o ministro Bernat Soria dixo que o Ministerio de Sanidade comprara os dereitos e que a ía difundir xa que a sociedadade estaba necesitada de falar da morte e romper o tabú que o mundo urbanita industrializado fixo dela.\nÉ ben certo, tanta morte espectáculo que se oculta a morte real.\nPublicado por Mesturas los 4/20/2008 08:31:00 am\nEtiquetas: CINE, DEREITOS HUMANOS, MORTE


Concello de Mos » II Foro de Emprego Actitude\nInicioII Foro de Emprego Actitude\nII Foro de Emprego Actitude\nII Foro de Emprego Actitude que se celebrará no auditorio do Centro Dotacional do Medio Rural de Torroso o venres 14 de setembro en horario de 09.00 a 14.00 horas. Os interesados en inscribirse poden facelo a través de http://actitudempleo.es\nAdemais dos 85 usuarios/as do PIE (Plan Integrado de Emprego) e de todo aquel interesado en asistir, estarán presentes neste foro Alfonso Marnotes González, Director Xeral de Orientación e Promoción Laboral, a rexedora local mosense, o edil de Emprego, e 5 empresas punteiras que presentarán as súas respectivas compañías e explicarán cales son os seus requerimentos mínimos imprescindibles para os candidatos que se presentan aos seus procesos de selección.\nDitas presentacións corporativas correrán a cargo das empresas, Benteler, Grupo Tendam (Cortefiel, Pedro del Hierro, Springfield, Women´s Secret, Fifty), Citic Hic Gándara Censa, Ballesol e Adecco. Esta última ofrecerá tamén a ponencia titulada “Toma vantaxe: coñece o mercado laboral, as competencias laborais e as técnicas de selección”, tras a que se realizará un obradoiro eminentemente práctico onde se analizará a actualidade do mercado laboral na bisbarra, definindo cales son os perfís profesionais máis demandados polas empresas a día de hoxe.\nAsí mesmo, definirase qué é unha competencia laboral, cales son as máis importantes e explicarase que técnicas son as máis utilizadas para a súa avaliación dentro dun proceso de selección. Exporase de xeito práctico esas técnicas e traballarase sobre elas.\nOutra das ponencias será Quick Up – “Avaliación de destrezas nos procesos de selección”. Cada vez é máis frecuente atoparse nos procesos de selección con probas para a avaliación de destrezas ou habilidades específicas que, en ocasións, poden desconcertar aos/ás candidatos/as.\nNeste obradoiro exporase como se deseña un proceso de selección co obxectivo de explicar o papel que cumpren este tipo de probas e a información que aportan ao persoal técnico de selección. Asemade, repasaranse as diferentes tipoloxías de probas deste tipo que soen utilizarse, intentado explicar que busca avaliar cada unha delas. O obxectivo que se persegue é que as persoas asistentes poidan coñecelas para saber como afrontalas.


Miguel Hernández. 110 anos de poeta inmortal. Selección | Literatura actual\nDon Miguel Hernández naceu en Orihuela Anos 110 un día coma hoxe. Un dos poetas máis grandes e esenciais da literatura española deixounos demasiado cedo e demasiado novo. Este ano tamén foi o 75 aniversario da súa morte en 1942 por tuberculose. Pero cada 30 de outubro celebramos de novo que é noso, que escribiu na nosa fermosa lingua e que nos deixou un legado dos versos máis fermosos que se pode atopar.\nGuerras tristes, Xornaleros, Última canción, Cebola nana, Mans... Son tantos e tan bos. Paga a pena isto sinxelo homenaxe á súa figura e arte lembrando parte do seu traballo cun selección dos meus versos e poemas favoritos.\n2.1 Cebola nana\n2.3 O neno da noite\n2.4 Canción do marido soldado\n2.6 Chamo ao touro de España\nNaceu en Orihuela o 30 de outubro de 1910 e tamén foi dramaturgo ademais de ser poeta. Foi dun humilde familia e tivo que abandonar o colexio moi cedo para ir traballar como pastor. Pero foi un gran lector de poesía clásica (Garcilaso, Góngora, Quevedo ou San Xoán da Cruz) e atopou así a súa inspiración e capacidade para a poesía.\nEra de 1930 cando comezou publica a súa poesía en revistas como A Cidade de Orihuela o Día de Alacante. Nesa década foi a Madrid e tamén colaborou en diferentes publicacións, o que lle permitiu interactuar con máis poetas da época. Cando volveu Orihuela escribiu Experto en lúas, onde se pode ver a influencia dos autores que leu na súa infancia e dos que coñeceu nesa viaxe a Madrid.\nCando regresou a Madrid para instalarse, traballaba como redactor no Dicionario taurino de Cossío e no Misións pedagóxicas marcado por Alejandro Casona. É nestes anos cando escribiu poemas como O asubío violado e Imaxe da túa pegada, e o máis coñecido O raio que nunca para.\nDurante a Guerra Civil composto Vento de aldea y Talos de home, títulos do que se deu en chamar "poesía de guerra". Despois da loita, intentou deixar España, pero foi arrestado na fronteira con Portugal. O seu sentenza de morte ao principio conmutouse pola de trinta anos. No cárcere acabou Cancioneiro e baladas de ausencias. Pero fíxose de tuberculose e morreu o 28 de marzo 1942 na prisión de Alacante.\nQuizais dos seus poemas máis fermosos e impactantes que o poeta escribiu en prisión en resposta á carta da súa muller. Perderan o seu primeiro fillo un ano antes e ela díxolle que naqueles días só comía pan e cebola.\nA cebola é xeada\npechado e pobre.\nXeada dos teus días\ne das miñas noites.\nFame e cebola,\nxeo negro e xeadas\ngrande e redondo.\nNo berce da fame\no meu fillo era.\nCon sangue de cebola\nPero o teu sangue\nesmerilado con azucre,\ncebola e fame.\nUnha muller morena\nresolto na lúa\nfío por fío derrámase\nsobre o berce.\nque che traio a lúa\nAlondra da miña casa,\nÉ a túa risa nos teus ollos\nque a miña alma para escoitarte\nA túa risa libérame\nAs soidades quítanme,\no cárcere quítame.\ncorazón que nos teus beizos\nAndaluces de Xaén,\ndime na miña alma: quen,\nquen criou as oliveiras?\nNon foron criados por nada,\nnin o diñeiro, nin o señor,\npero a terra tranquila,\ntraballo e suor.\nUnidos á auga pura\nplanetas xa unidos,\nos tres deron a beleza\ndos troncos retortos.\nLevántate, oliveira gris,\ndixeron ao pé do vento.\nE a oliveira levantou unha man\nfundación poderosa. [...]\nO neno da noite\nRindo, burlándose claramente do día,\no neno que quería ser afundiuse dúas veces na noite.\nXa non quería a luz. Así que? Non sairía\nmáis deses silencios e desas sombrías.\nQuería ser ... Para que? ... Quería chegar alegre\nao centro da esfera de todo o que existe.\nQuería levar a risa como o máis bonito.\nMorrín sorrindo serenamente triste.\nNeno dúas veces neno: tres veces por vir.\nRoda de novo por ese mundo opaco da barriga.\nRetrocede, amor. Retrocede, neno, porque non quero\nsaia onde a luz atopa a súa gran tristeza. [...]\nCanción do marido soldado\nPobo a túa barriga de amor e sementeira,\nEu prolonguei o eco do sangue ao que respondo\ne agardo no surco mentres o arado agarda:\nCheguei ao fondo\nMorena con torres altas, luz alta e ollos altos,\nmuller da miña pel, gran bebida da miña vida,\nos teus peitos tolos medran cara a min saltando\nParéceme que es un cristal delicado,\nTemo que me rompas ao mínimo tropezar,\ne reforza as túas veas coa miña pel de soldado\ncomo a cerdeira.\nEspello da miña carne, sustento das miñas ás,\nDoulle a vida na morte que me dan e non levo.\nMuller, muller, quérote rodeado de balas,\nansiaba de chumbo. [...]\nBoca que me arrastra a boca:\nboca que me arrastraches:\nboca que vés de moi lonxe\npara iluminarme con raios.\nAlba que me das ás miñas noites\nun brillo vermello e branco.\nBoca poboada de bocas:\npaxaro cheo de paxaros\nCanción que devolve as ás\nA morte reducida a bicos\ncon sede de morrer lentamente,\ndás á herba que sangra\ndúas solapas brillantes.\nO beizo sobre o ceo\ne a terra o outro beizo.\nBico que roda na sombra:\ndo primeiro cemiterio\nata as últimas estrelas.\nAstro que ten a boca\nsilenciado e pechado\nata un toque azul claro\nfai vibrar as pálpebras. [...]\nChamo ao touro de España\nLevántate, touro de España: levántate, esperta.\nEsperta completamente, touro de escuma negra,\nque respiras a luz e resuma a sombra,\ne concentras os mares baixo a pel pechada.\nEsperta completamente, véxote durmindo,\nun anaco do peito e outro da cabeza:\nque aínda non espertaches como esperta un touro\ncando é atacado con traizóns de lobo.\nEsniva o teu poder, desprega o teu esqueleto,\nlevante a testa cos eixos rotundos,\ncoas dúas ferramentas para asustar ás estrelas,\nameazar o ceo con astas de traxedia.\nFonte da biografía: Instituto Cervantes\nCamiño completo ao artigo: Literatura actual » Xéneros » Poesía » Miguel Hernández. 110 anos de poeta inmortal. Selección de poemas